ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߬ߠߊ ߟߎ߬ ߟߊ߫ ߖߌߟߊߝߍ ߂߀߂߅

ߊߝߙߌߞߌ߬ ߖߡߊ߬ߣߊ ߟߎ߬ ߟߊ߫ ߕߏ߬ߟߊ߲߬ߕߊ߲߬ ߓߙߊߘߓߐ ߂߀߂߅ ߦߋ߫ ߝߘߊ߬ߝߌ߲߬ߠߊ߫ ߕߏ߬ߟߊ߲߬ߕߊ߲߬ ߢߣߊߡߦߊ ߟߊ߬ߞߎ߲߬ߘߎ߬ߟߌ ߃߅߲ ߠߋ߬ ߘߌ߫߸ ߡߍ߲ ߦߟߍ߬ߡߊ߲߬ߕߐ ߦߋ߫ ߛߊ߲߭ ߝߌ߬ߟߊ ߓߍ߯ ߞߘߐ߫ ߊߝߙߌߞߌ߬ ߕߏ߬ߟߊ߲߬ߕߊ߲߬ ߞߏߟߊߘߍ (CAF) ߓߟߏ߫. ߓߙߊߘߓߐ ߣߌ߲߬ ߦߋ߫ ߟߊߛߣߍ߫ ߟߊ߫ ߡߊ߬ߙߐߞߎ߫ ߖߡߊ߬ߣߊ ߓߟߏ߫ ߊ߬ ߛߋ߲߬ߧߊ߬ ߝߌߟߊߣߊ߲ ߠߋ߬ ߘߌ߫ ߞߊ߬ߦߌ߯ ߁߉߈߈ ߢߣߊߡߦߊ ߞߐ߫. ߓߙߊߘߓߐ ߣߌ߲߬ ߓߟߏߦߊߕߐ߫ ߦߋ߫ ߞߊ߬ߦߌ߯ ߞߏߟߌ߲ߞߏߟߌ߲ ߕߋ߬ߟߋ߫ ߂߁ ߠߊ߫ ߂߀߂߅ ߟߊ߫ ߞߵߊ߬ ߛߌ߰ ߓߌ߲ߠߊߥߎߟߋ߲ ߕߋ߬ߟߋ߫ ߁߈ ߠߊ߫ ߂߀߂߆ ߟߊ߫.

߂߀߂߃ ߢߐ߲߰ߦߋ߬ ߕߊ߬ߡߌ߲߬ߣߍ߲ ߠߊߕߊ߬ߡߌ߲߬ ߘߊ߫ ߂߀߂߄ ߠߊߎ߲߬ߓߋ ߣߌ߫ ߞߏ߲ߞߏߜߍ ߟߊ߫߸ ߏ߬ ߞߎ߲߭ ߞߍ߫ ߘߊ߫ ߛߋߕߐ ߕߎߡߊ ߛߊ߲ߡߊߞߏ ߟߎ߬ ߟߊ߫ ߜߟߍ߬ߦߊ ߟߋ߬ ߘߌ߫ ߞߘߏߥߊߙߌ߫ (Côte d'Ivoire). ߊ߬ ߕߘߍ߬ ߦߋ߫ ߟߊߘߊ߲ߣߍ߲߫ ߞߏ߫ ߞߌ߬ߣߊ߬ (ߖߌ߬ߣߍ߫) ߟߋ߬ ߦߋ߫ ߢߐ߲߰ߦߋ ߣߌ߲߬ ߠߊߓߏ߲ߘߏ߲߫߸ ߞߏ߬ߣߌ߲߬ ߟߊߓߏ߲ߘߏ߲ߠߌ߲ ߤߊߞߍ ߓߐ߫ ߘߊ߫ ߊ߬ ߓߟߏ߫ ߓߊߏ߬ ߊ߬ߟߎ߫ ߞߵߊ߬ ߦߌ߬ߘߊ߬ ߞߏ߫ ߊ߬ߟߎ߬ ߟߊ߫ ߘߐߓߍ߲ߠߌ߲ ߠߎ߬ ߡߊ߫ ߛߋ߫ ߢߊ߰ߢߊ߮ ߟߊߓߏ߲ߘߏ߲߫ ߠߊ߫. ߢߌߣߌ߲ߞߊߟߌ߫ ߝߌߟߊߣߊ߲ ߞߐ߫߸ ߡߊ߬ߙߐߞߎ߫ ߟߋ߬ ߕߐ߯ߦߊ߫ ߘߊ߫ ߦߏ߫ ߖߡߊ߬ߣߊ߬ ߟߊߓߏ߲ߘߏ߲ߓߊ߮ ߂߀߂߃ ߕߎߟߊߝߌ߲ ߕߋ߬ߟߋ߫ ߂߇ ߡߊ߬. ߖߡߊ߬ߣߊ߬ ߡߍ߲ ߓߘߊ߫ ߞߟߏߓߊߕߐߦߊ (ߕߌߕߙߎ߫) ߕߊ߬ ߏ߬ ߦߋ߫ ߞߘߏߥߊߙߌ߫ ߘߌ߫߸ ߡߍ߲ ߞߍ߫ ߘߊ߫ ߢߐ߲߰ߦߋ߬ ߟߊߓߊ߲ ߛߎߘߊ߲ߓߊ߮ ߘߌ߫.

 ߖߌ߬ߦߊ߬ߓߌ߬ߟߊ߬ ߞߊ߬ߝߏ߬ ߟߎ߬ ߕߐ߯ߦߊߟߌ 
ߊߝߙߌߞߌ߬ ߕߏ߬ߟߊ߲߬ߕߊ߲߬ ߞߏߟߊߘߍ (CAF) ߞߊ߬ ߂߀߁߉ ߟߊ߬ߞߎ߬ߙߊ߲߬ߘߎ߮ ߘߐߓߍ߲ߠߌ߲ ߤߊߞߍ ߓߐ߫ ߞߊߡߋߙߎߣ ߓߟߏ߫ ߂߀߁߈ ߣߍߣߍߓߊ ߕߋ߬ߟߋ߫ ߃߀ ߡߊ߬߸ ߓߊߏ߬ ߘߐߓߍ߲ߠߌ߲ ߠߎ߬ ߡߊ߫ ߞߍ߫ ߕߋߟߌߦߊ ߓߟߏ߫. ߞߏ߬ߣߌ߲߬ ߊ߬ߟߎ߫ ߞߵߊ߬ ߛߐ߲߬ ߞߊߝ߭ (CAF) ߞߊ߲ߕߌ߮ ߞߘߐ߫ ߊߤߡߊߘ ߊߤߡߊߘ ߟߊ߫ ߡߊ߬ߢߌ߬ߣߌ߲߬ߠߌ߲ ߡߊ߬߸ ߞߏ߫ ߊ߬ߟߎ߫ ߦߋ߫ ߟߊ߬ߞߎ߬ߙߊ߲߬ߘߎ߮ ߣߊ߬ߕߐ ߏ߬ ߘߐߓߍ߲߬ ߂߀߂߁ ߠߊ߫[߁].

​ߏ߬ ߟߋ ߞߏߛߐ߲߬߸ ߂߀߂߁ ߖߌ߬ߦߊ߬ߓߌߟߊ߫ ߓߟߏߡߊߞߊ߬ߣߍ߲߫ ߝߟߐ߸ ߣߊߟߌ߬ߡߎ߲߫ ߞߏߕߌ߬ߥߊߙߌ߫ ߘߌ߫߸ ߏ߬ ߞߍ߫ ߘߊ߫ ߂߀߂߃ ߟߊ߬ߞߎ߬ߙߊ߲߬ߘߎ߮ ߖߌ߬ߦߊ߬ߓߌߟߊ߫ ߘߌ߫[߁]. ߖߌ߬ߣߍ߬ ߕߍ߬ߘߍ߫ ߊ߬ ߡߙߌ߫ ߟߊ߫ ߞߏ߫ ߊ߬ ߘߌ߫ ߂߀߂߅ ߟߊ߬ߞߎ߬ߙߊ߲߬ߘߎ߮ ߟߊߛߣߍ߫[߂]. ߞߊߝ߭ (CAF) ߞߊ߲ߕߌ߮ ߞߵߊ߬ ߦߌ߬ߘߊ߬ ߞߏ߫ ߛߊ߲߬ߥߟߊ ߦߟߍ߬ߡߊ߲߬ߣߍ߲߫ ߠߋ߬߸ ߏ߬ ߞߍ߫ ߘߊ߫ ߟߊ߬ߘߍ ߘߏ߫ ߞߐߝߍ߬ ߊ߬ ߣߌ߫ ߞߏߕߌ߬ߥߊߙߌ߫ ߞߊ߲ߕߌ߮ ߊߟߊߛߊߣ ߥߊߕߙߊ߫ ߕߍ߫ ߊߓߌߖߊ߲߬߸ ߞߏߕߌ߬ߥߊߙߌ߫߸ ߂߀߁߉ ߓߌ߲ߠߊߥߎߟߋ߲ ߕߋ߬ߟߋ߫ ߃߀ ߡߊ߬.

߂߀߂߂ ߕߎߟߊߝߌ߲ ߕߋ߬ߟߋ߫ ߃߀ ߡߊ߬߸ ߞߊߝ߭ (CAF) ߞߊ߲ߕߌ߮ ߔߊߕߙߌߛ ߡߏߕߑߛߍߔߋ߫ ߞߵߊ߬ ߟߊߥߊ߲ߜߏߦߊ߫ ߞߏ߫ ߖߌ߬ߦߊ߬ߓߌߟߊ߫ ߤߊߞߍ ߓߐ߫ ߘߊ߫ ߖߌ߬ߣߍ߫ ߓߟߏ߫ ߂߀߂߅ ߟߊ߬ߞߎ߬ߙߊ߲߬ߘߎ߮ ߘߐ߫߸ ߓߊߏ߬ ߘߐߓߍ߲ߠߌ߲ ߠߎ߬ ߡߊ߫ ߢߍߕߊ߮ ߞߍ߫ ߕߋߟߌߦߊ ߣߌ߫ ߘߝߊߟߌߦߊ ߓߟߏ߫. ߏ߬ ߟߋ ߞߏߛߐ߲߬߸ ߢߊ߬ߡߌ߬ߘߊ߬ߟߌ߬ ߢߌߣߌ߲ߠߌ߲߫ ߞߎߘߊ߫ ߘߊߦߍ߬ߟߍ߫ ߘߊ߫ ߛߴߏ߬ ߣߐ߬ߘߐߓߌ߬ߟߊ߬ ߖߡߊߣߊ ߘߏ߫ ߘߌ߫ ߦߋ߫.

߂߀߂߅ ߣߌ߫ ߂߀߂߇ ߟߊ߬ߞߎ߬ߙߊ߲߬ߘߎ߮ ߟߎ߬ ߖߌ߬ߦߊ߬ߓߌߟߊ߫ ߖߡߊߣߊ ߟߎ߬ ߕߐ߯ߦߊߟߌ ߓߟߏߡߊߞߊ߬ߣߍ߲߫ ߕߍ߬ߘߍ߫ ߂߀߂߃ ߵߘߓߊ߬ߓߌߟߊ ߕߋ߬ߟߋ߫ ߁߅ ߟߋ߬ ߡߊ߬߸ ߞߏ߬ߣߌ߲߬ ߊ߬ ߡߊ߫ ߛߋ߫ ߘߊ߲ߓߍ߲߬ ߠߊ߫ ߦߊ߬ߣߌ߲߫ ߕߎ߬ߡߊ߬ߘߊ߫ ߓߟߏߡߊߞߊ߬ߣߍ߲ ߏ߬ ߛߋ߫ ߕߍ߫. ߂߀߂߃ ߕߎߟߊߝߌ߲ ߕߋ߬ߟߋ߫ ߂߇ ߡߊ߬߸ ߊߝߙߌߞߌ߬ ߖߡߊ߬ߣߊ߬ ߞߟߏߞߕߏ ߢߐ߲߮ߦߋ ߂߀߂߅ ߣߌ߫ ߂߀߂߇ ߘߐߓߍ߲ߠߌ߲ ߤߊߞߍ ߘߏ߲߬ ߘߊ߫ ߡߊ߬ߙߐߞߎ߫ ߓߟߏ߫ (߂߀߂߅)߸ ߊ߬ ߣߌ߫ ߞߋߣߌߦߊ߫߸ ߎߜߊ߲ߘߊ߫ ߊ߬ ߣߌ߫ ߕߊ߲ߖ߭ߊߣߌ߫ ߛߊ߬ߓߊߟߊߒߕߋ (߂߀߂߇)[߁].

​ߜߙߋ߬ߡߊ߬ߕߍ߰ ߖߡߊ߬ߣߊ߬ ߛߋߦߌ߲ (߈) ߡߍ߲ ߠߎ߬ ߕߘߍ߬ ߘߊ߫ ߢߐ߲߯ߓߍ߲ ߏ߬ ߘߐ߫߸ ߏ߬ ߟߎ߬ ߘߐߕߟߊ߫ ߘߊ߫ ߞߙߎ߫ ߝߌ߬ߟߊ߬ ߘߐ߫ (ߣߊ߯ߣߌ߲߫-ߣߊ߯ߣߌ߲߫)߸ ߞߵߊ߬ ߓߍ߲߬ ߂߀߂߄ ߞߏ߲ߞߏߜߍ ߕߋ߬ߟߋ߫ ߁߅ ߟߊ߫ ߘߎߢߊ߫ ߕߏ߬ߟߊ߲߬ߕߊ߲߬ ߞߏߟߊߘߍ (FIFA) ߟߊ߫ ߛߙߍߘߍߦߊߟߌ ߡߊ߬. ߛߊߌߛߍߟ (Seychelles) ߣߌ߫ ߌߙߌߕߙߋ߫ (Érythrée) ߟߎ߬ ߓߐ߫ ߘߊ߫ ߢߊ߲ߜߏߦߊߟߌ ߏ߬ ߘߐ߫. ߖߡߊ߬ߣߊ߬ ߛߋߦߌ߲ ߏ߬ ߟߎ߬ ߘߐߕߟߊ߫ ߘߊ߫ ߕߏߟߏ߲߫ ߣߊ߯ߣߌ߲߫ ߠߋ߬ ߘߐ߫߸ ߡߍ߲ ߠߎ߬ ߕߏߟߏ߲߫ ߘߊ߫ ߓߐ߫-ߢߐ߲߯ߡߊ ߣߌ߫ ߟߊ߬ߛߊ߬ߦߌ߬ߟߌ ߢߊ߬

​ߛߎߘߊ߲ߓߊ߮ ߣߊ߯ߣߌ߲ ߠߎ߬: ߒߛߑߥߊߕߌߣߌ߫ (Eswatini)߸ ߟߌߓߋߙߌߦߊ߫߸ ߥߙߏ߬ߘߎ߮ ߛߎߘߊ߲߫ ߊ߬ ߣߌ߫ ߗߊߘߌ߫؛ ߏ߬ ߟߎ߬ ߓߘߊ߫ ߕߊ߬ߡߌ߲߬ ߞߙߎ߫ ߟߎ߬ ߦߌߟߊ ߘߐ߫ ߞߊ߬ ߛߋ߫ ߛߘߍ߫ ߄߄ ߠߎ߫ ߡߊ߬ ߡߍ߲ ߠߎ߬ ߕߊ߬ߡߌ߲߬ߣߍ߲߫ ߞߎ߲߬ߝߟߐ ߘߐ߫. ߞߙߎ߫ ߟߎ߬ ߘߐߕߟߊߟߌ (ߕߌߙߊߗ߭) ߞߍ߫ ߘߊ߫ ߂߀߂߄ ߞߊ߬ߙߌ߬ߝߐ ߕߋ߬ߟߋ߫ ߄ ߠߋ߬ ߡߊ߬߸ ߕߎ߬ߡߊ߬ߙߋ߲߬ ߁߄:߃߄ (CAT/UTC+2) ߟߊ߫ ߖߏߤߊߣߍߛߑߓߎߙߑߜ߭߸ ߥߙߏ߬ߘߎ߮ ߊߝߙߌߞߌ߬ ߞߣߐ߫.

ߖߡߊ߬ߣߊ߬ ߛߘߍ߫ ߄߈ ߡߍ߲ ߠߎ߬ ߦߋ߫ ߕߘߍ߬ ߟߊ߫ ߊ߬ ߘߐ߫߸ ߏ߬ ߟߎ߬ ߘߐߕߟߊ߫ ߘߊ߫ ߞߙߎ߫ ߕߊ߲߫ ߣߌ߫ ߝߌ߬ߟߊ߫ (߁߂) ߟߋ߬ ߘߌ߫߸ ߛߘߍ߫ ߣߊ߯ߣߌ߲߫ ߦߋ߫ ߞߙߎ߫ ߞߋ߬ߟߋ߲߬ߞߋ߬ߟߋ߲߬ߠߊ ߓߍ߯ ߘߐ߫. ߏ߬ ߟߎ߬ ߘߐߓߍ߲߬ߣߍ߲߫ ߞߊ߬ ߓߍ߲߬ ߛߘߍ߫ ߄߄ ߡߍ߲ ߠߎ߬ ߕߊ߬ߡߌ߲߬ߣߍ߲߫ ߕߋߟߋ߲߫ ߘߐ߫߸ ߊ߬ ߣߌ߫ ߢߍߓߌߟߊߟߌ ߛߎߘߊ߲ߓߊ߮ ߣߊ߯ߣߌ߲ ߠߎ߬ ߟߋ߬ ߡߊ߬. ߊ߬ߟߎ߬ ߘߐߕߟߊ߫ ߘߊ߫ ߘߊ߬ߓߊ߬ ߄ ߘߐ߫ (ߞߙߎ߫ ߁߂ ߘߊ߬ߓߊ߬ ߞߋ߬ߟߋ߲߬ߞߋ߬ߟߋ߲߬ߠߊ ߘߐ߫) ߞߊ߬ ߓߍ߲߬ ߝߌߝߊ (FIFA) ߟߊ߫ ߂߀߂߄ ߥߊ߬ߛߌ߬ߥߙߊ ߖߡߊ߬ߣߊ߬ ߛߘߍ ߟߎ߬ ߟߐ߬ߦߙߐ ߛߙߍߘߍ ߡߊ߬.

ߌ ߦߟߌ߫ ߦߋ߫ ߞߏ߫ ߜߘߍ߫ ߘߟߊߡߌߘߊ ߟߊ߫ ߓߊ߬߸ ߥߟߊ߫ ߌ ߦߟߌ߫ ߦߋ߫ ߞߙߎ߫ ߘߐߕߟߊߟߌ ߛߙߍߘߍ (ߕߊߓߑߟߏ) ߟߎ߬ ߟߐ߲߫ ߠߊ߫؟

ߌ ߦߟߌ߫ ߦߋ߫ ߞߏ߫ ߜߘߍ߫ ߘߟߊߡߌߘߊ ߟߊ߫ ߓߊ߬߸ ߥߟߊ߫ ߌ ߦߟߌ߫ ߦߋ߫ ߛߘߍ߫ ߘߏ߫ ߟߊ߫ ߞߏ ߢߌߣߌ߲ߞߊߟߌ ߟߊ߫؟

ߞߊ߬ߝߏ߬ ߡߍ߲ ߠߎ߬ ߡߊ߫ ߛߋ߫ ߕߊ߬ߡߌ߲߬ߠߊ, ߞߏ߬ߣߌ߲ ߊ߬ߟߎ߬ ߕߘߍ߫ ߘߊ߫ ߂߀߂߃ ߕߏ߲ߟߏ߲ ߘߐ߫ 

 ߛߏ ߟߎ߬ ߣߌ߫ ߞߊߡߊ߲ ߠߎ߬ 
߂߀߂߃ ߕߎߟߊߝߌ߲ ߕߋ߬ߟߋ߫ ߂߇ ߡߊ߬߸ ߡߊ߬ߙߐߞߎ߬ ߡߊ߲߬ߛߊ߬ߟߊ ߕߏ߬ߟߊ߲߬ߕߊ߲߬ ߞߏߟߊߘߍ (FRMF) ߞߊ߬ ߕߏߟߏ߲ߝߊߟߊ߲߫ ߥߐ߯ߙߐ߫ (߆) ߛߙߍߘߍ ߟߊߥߊ߲߬ߞߊ߫ ߛߏ߫ ߥߐ߯ߙߐ߫ ߞߣߐ߫ ߓߙߊߘߓߐ ߣߌ߲߬ ߠߊߛߣߍߦߊ߫ ߞߊ߲ߡߊ߬. ߞߏ߬ߣߌ߲߬߸ ߂߀߂߅ ߁ߑߞߏ߲ߞߏߜߍ ߕߋ߬ߟߋ߫ ߂߇ ߡߊ߬߸ ߊߝߙߌߞߌ߬ ߕߏ߬ߟߊ߲߬ߕߊ߲߬ ߞߏߟߊߘߍ (CAF) ߞߵߊ߬ ߟߊߥߊ߲߬ߞߊ߫ ߞߏ߫ ߓߙߊߘߓߐ ߣߌ߲߬ ߓߟߏߦߊߕߐ߫ ߕߏߟߏ߲ߝߊߟߊ߲߫ ߞߏ߬ߣߐ߲߬ߕߐ߫ (߉) ߟߋ߬ ߞߣߐ߫߸ ߏ߬ ߟߎ߬ ߘߐ߫ ߣߊ߯ߣߌ߲߫ (߄) ߦߋ߫ ߙߓߊߕ ߛߏ ߞߣߐ߫."

 ߟߊ߬ߓߊ߲߬ ߦߌߟߊ ߛߋ߲߬ߧߊ߬ߟߌ (ߢߊ߰ߢߊ߮ ߓߙߊߡߊߖߊ߲ߓߊ) 
ߞߙߎ߫ ߟߎ߬ ߘߐߕߟߊߟߌ (ߕߌߙߊߗ߭) ߞߍ߫ ߘߊ߫ ߂߀߂߅ ߟߊߎ߲߬ߓߋ ߕߋ߬ߟߋ߫ ߂߇ ߟߋ߬ ߡߊ߬߸ ߞߐ߬ߓߊ߬ߟߏ߲ (ߕߣߍߣߍ߲ߟߏ߲) ߡߊ߬ ߙߊߓߊߕ߸ ߡߎߤߊߡߍߘ-߅߲ ߝߊ߬ߛߏ߬ߟߊ߬ߞߊ ߓߙߊߘߐߦߙߐ (Théâtre national) ߞߣߐ߫. ߘߐߕߟߊߟߌ ߏ߬ ߛߋ߲߬ߠߊ߬ߛߌ߰ ߘߊ߫ ߡߊ߬ߙߐߞߎߞߊ ߡߎߛߑߕߊߝߊ߫ ߤߊߖߌ߫߸ ߞߘߏߥߊߙߞߊ ߛߍߙߑߖ߭ ߏߙߌߦߋ߫߸ ߛߣߋߜ߭ߊߟߞߊ ߊߟߌߦߎ߫ ߛߌߛߋ߫߸ ߊ߬ ߣߌ߫ ߣߌߖ߭ߋߙߌߦߊߞߊ ߖߏߛߍߝ ߦߏߓߏ߫ ߟߎ߫ ߟߋ߬ ߓߟߏ߫.

ߞߙߎ߫ ߞߣߐ߫ ߛߘߍ߫ ߛߓߊߣߊ߲ (߃߲) ߠߎ߬ ߘߐ߫ ߛߘߍ߫ ߣߊ߯ߣߌ߲߫ (߄) ߡߍ߲ ߠߎ߬ ߞߍ߫ ߘߊ߫ ߢߍߕߊ ߟߎ߬ ߘߌ߫߸ ߏ߬ ߟߎ߬ ߘߐߙߐ߲߫ ߠߋ߬ ߘߌ߫ ߛߋ߫ ߕߊ߬ߡߌ߲߬ ߠߊ߫ ߛߋ߲߬ߧߊ߬ ߈߲ ߦߌߟߊ (huitièmes de finale) ߘߐ߫. ߛߊ߫ ߞߵߏ߬ ߟߎ߬ ߟߐ߲߫߸ ߟߐ߬ߦߙߐ ߛߙߍߘߍߦߊߟߌ ߘߏ߫ ߦߋ߫ ߞߍ߫ ߟߊ߫ ߞߊ߬ ߞߙߎ߫ ߥߐ߯ߙߐ (߆) ߓߍ߯ ߛߘߍ߫ ߛߓߊߣߊ߲ ߠߎ߬ ߟߊ߫ ߞߏߝߟߐ ߟߎ߬ ߟߊߢߐ߲߯ߡߊ߫:

 ߦߟߌߡߊߛߙߋ ߟߎ߬  
ߦߌߟߡߊ:ߕߏ߬ߟߊ߲߬ߕߊ߲
ߦߌߟߡߊ:ߝߘߊ߬ߝߌ߲߬ߠߊ߫ ߡߊ߲߬ߕߏ߲ ߠߎ߬ ߂߀߂߅ ߖߌߟߊߝߍ
ߦߌߟߡߊ:ߝߊ߬ߘߌ߬ߡߊ߬ߞߟߏ